நேத்ராவும், அவளது சீனியர் டாக்டரும் மதுவிற்கு டெலிவரி பார்த்துக் கொண்டிருக்க, சற்றுநேரத்திற்கெல்லாம் நேத்ரா சந்தோஷத்துடன் வந்து “அண்ணா உனக்கு அழகா பையன் பிறந்திருக்கான். கங்கிராஜு லேஷன்ஸ்” என சித்தார்த்திற்கு கை கொடுக்க, அனைவரின் முகமும் சந்தோஷத்தை சுமந்திருக்க, கடவுளுக்கு நன்றி சொல்லிவிட்டு, சித்தார்த்திற்கு வாழ்த்து சொல்ல, அவனுக்கோ எல்லை இல்லாத வானத்தை வசபடுத்திய சந்தோஷத்துடன், “நேத்ரா மது எப்படியிருக்கா? குழந்தையை பார்க்கலாமா?” என ஆர்வத்துடன் கேட்க, “ஒரு பத்து நிமிஷம் அண்ணா குழந்தையைக் குளிக்கவச்சிட்டு இருக்காங்க இப்போ கொஞ்சம் நேரத்தில் சொன்னதும் வந்து அண்ணியையும் குழந்தையையும் பார்க்கலாம்” எனச் சொல்லிவிட்டுச் சென்றாள்.